ระเบียบกรมการขนส่งทางบกระเบียบกรมการขนส่งทางบกว่าด้วยการขอจดทะเบียนรถยนต์นั่งส่วนบุคคลที่มีที่นั่งเกิน๑๒ ที่นั่งและรถยนต์บรรทุกส่วนบุคคลที่มีน้ำหนักรถเกิน๒,๒๐๐ กิโลกรัมพ.ศ. ๒๕๕๘[๑] เพื่อให้การจดทะเบียนรถยนต์ส่วนบุคคลที่มีที่นั่งเกิน ๑๒ ที่นั่งและรถยนต์บรรทุกส่วนบุคคลที่มีน้ำหนักรถเกิน ๒,๒๐๐ กิโลกรัมเป็นไปตามเจตนารมณ์ของกฎหมายและป้องกันมิให้มีการนำรถยนต์ส่วนบุคคลดังกล่าวไปใช้ประกอบการขนส่งสมควรกำหนดหลักเกณฑ์การจดทะเบียนรถยนต์ดังกล่าวไว้เป็นการเฉพาะอาศัยอำนาจตามความในมาตรา ๑๐ วรรคสาม แห่งพระราชบัญญัติรถยนต์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์(ฉบับที่ ๓) พ.ศ. ๒๕๒๕ อธิบดีกรมการขนส่งทางบกออกระเบียบการขอจดทะเบียนรถยนต์นั่งส่วนบุคคลที่มีที่นั่งเกิน ๑๒ ที่นั่งและรถยนต์บรรทุกส่วนบุคคลที่มีน้ำหนักรถเกิน ๒,๒๐๐ กิโลกรัมไว้ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการขอจดทะเบียนรถยนต์นั่งส่วนบุคคลที่มีที่นั่งเกิน๑๒ ที่นั่ง และรถยนต์บรรทุกส่วนบุคคลที่มีน้ำหนักรถเกิน ๒,๒๐๐กิโลกรัม พ.ศ. ๒๕๕๘ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ บรรดาข้อบังคับระเบียบ ประกาศ หรือคำสั่งอื่นใดในส่วนที่มีกำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ให้ยกเลิกระเบียบกรมการขนส่งทางบกว่าด้วยการขอจดทะเบียนรถยนต์ส่วนบุคคลตามกฎหมายว่าด้วยรถยนต์พ.ศ. ๒๕๕๘ข้อ ๕ ในระเบียบนี้รถยนต์ส่วนบุคคล หมายความว่า(๑) รถยนต์นั่งที่มีที่นั่งเกิน ๑๒ ที่นั่ง(๒) รถยนต์บรรทุกที่มีน้ำหนักรถเกิน ๒,๒๐๐ กิโลกรัมข้อ ๖ การขอจดทะเบียนรถยนต์ส่วนบุคคลเจ้าของรถจะต้องได้รับความเห็นชอบจากอธิบดีหรือผู้ซึ่งอธิบดีมอบหมายก่อนและเมื่อได้รับความเห็นชอบแล้ว ให้ดำเนินการจดทะเบียนตามระเบียบกรมการขนส่งทางบกว่าด้วยการดำเนินการทางทะเบียนและภาษีรถตามกฎหมายว่าด้วยรถยนต์พ.ศ. ๒๕๓๑ และที่แก้ไขเพิ่มเติมข้อ ๗ การพิจารณาจำนวนที่นั่งของรถยนต์นั่งหรือน้ำหนักรถของรถยนต์บรรทุกที่จะต้องขอรับความเห็นชอบตามข้อ๖ ให้เป็นไปตามเกณฑ์ที่กรมการขนส่งทางบกประกาศกำหนดข้อ ๘ การขอรับความเห็นชอบการจดทะเบียนรถยนต์ส่วนบุคคลให้เจ้าของรถยื่นขอตามแบบที่กำหนด พร้อมเอกสารหลักฐาน ดังต่อไปนี้(๑)หนังสือชี้แจงเหตุผลความจำเป็นในการใช้รถคันที่ขอจดทะเบียนโดยละเอียด(๒) ภาพตัวรถ พร้อมรายละเอียดเกี่ยวกับ ชนิด แบบ รุ่นน้ำหนัก ขนาดสัดส่วน จำนวนที่นั่งจากผู้ผลิต(๓) หลักฐานแสดงสถานที่จอดรถ ดังต่อไปนี้(ก) ภาพถ่ายพื้นที่จอดรถ ขนาดไม่น้อยกว่า ๕ x ๗ นิ้ว จำนวน ๑ รูป(ข) ภาพถ่ายทางเข้า - ออกพื้นที่จอดรถ ขนาดไม่น้อยกว่า๕ x ๗ นิ้ว จำนวน ๑ รูป(ค) แผนที่แสดงที่ตั้ง แผนผังแสดงบริเวณที่จอดรถและทางเข้า - ออก โดยระบุขนาดความกว้างและความยาวไว้ด้วย(ง)หลักฐานแสดงกรรมสิทธิ์หรือสิทธิครอบครองในสถานที่จอดรถของตนเองหรือคู่สมรส เช่นสำเนาโฉนดที่ดิน นส.๓ ก หรือ นส.๓(๔) หนังสือรับรองการใช้รถยนต์ส่วนบุคคลตามแบบที่กำหนดข้อ ๙ การขอรับความเห็นชอบการจดทะเบียนรถยนต์ส่วนบุคคลต้องเป็นไปตามหลักเกณฑ์ ดังต่อไปนี้(๑) มีความจำเป็นต้องใช้รถเพื่อการส่วนตัวมิได้ใช้ทำการขนส่งเพื่อการค้าหรือธุรกิจของตนเอง หรือเพื่อสินจ้าง(๒)ไม่มีประวัติการกระทำความผิดเกี่ยวกับการนำรถยนต์ส่วนบุคคลไปใช้ทำการขนส่ง เพื่อการค้าหรือธุรกิจของตนเองหรือเพื่อสินจ้าง หรือให้บุคคลอื่นใช้รถของตนกระทำการดังกล่าวภายใน ๓ ปีก่อนวันที่ยื่นขอรับความเห็นชอบ(๓) มีสถานที่จอดรถเป็นของตนเองหรือคู่สมรสโดยมีพื้นที่ไม่น้อยกว่าขนาดของตัวรถและต้องมีพื้นที่ว่างรอบตัวรถไม่น้อยกว่าด้านละ๕๐ เซนติเมตร และมีความเหมาะสมต่อการใช้เป็นที่จอดรถ เพื่อการส่วนตัวโดยต้องอยู่บริเวณที่อยู่อาศัยหรือบริเวณใกล้เคียงข้อ ๑๐ การยื่นขอรับความเห็นชอบการจดทะเบียนรถยนต์ส่วนบุคคลให้ยื่นต่อนายทะเบียน ณ สำนักงานขนส่งกรุงเทพมหานครพื้นที่ ๑ - ๕สำนักงานขนส่งจังหวัด หรือสำนักงานขนส่งจังหวัดยะลา สาขาอำเภอเบตงที่เจ้าของรถมีภูมิลำเนาหรือท้องที่ที่ประสงค์จะใช้รถ แล้วแต่กรณีข้อ ๑๑ เมื่อได้รับเอกสารหลักฐานตามข้อ ๘ แล้วให้เจ้าหน้าที่ตรวจสอบให้ครบถ้วนถูกต้อง ในกรณีที่เอกสารหลักฐานไม่ถูกต้องหรือไม่ครบถ้วนให้แจ้งผู้ขอทราบทันทีและให้ผู้ขอดำเนินการแก้ไขให้แล้วเสร็จภายใน๓๐ วัน นับแต่วันที่ได้รับแจ้งหากพ้นกำหนด ให้การขอรับความเห็นชอบเป็นอันยกเลิกข้อ ๑๒ ในกรณีที่เอกสารหลักฐานถูกต้องครบถ้วนให้ดำเนินการตรวจสอบตามหลักเกณฑ์ในข้อ ๙และในการตรวจสอบสถานที่จอดรถให้เจ้าของรถอำนวยความสะดวกแก่เจ้าหน้าที่ผู้ปฏิบัติงานด้วยข้อ ๑๓ เมื่อเจ้าหน้าที่ดำเนินการตามข้อ ๑๑ และข้อ๑๒ แล้วให้สรุปรายงานความเห็นเบื้องต้นเสนอต่อผู้อำนวยการสำนักงานขนส่งกรุงเทพมหานครพื้นที่๑ - ๕ ขนส่งจังหวัด หรือหัวหน้าสำนักงานขนส่งจังหวัดยะลา สาขาอำเภอเบตง ที่ยื่นขอแล้วแต่กรณีข้อ ๑๔ เมื่อผู้อำนวยการสำนักงานขนส่งกรุงเทพมหานครพื้นที่๑ - ๕ ขนส่งจังหวัด หรือหัวหน้าสำนักงานขนส่งจังหวัดยะลา สาขาอำเภอเบตงพิจารณาเอกสารหลักฐานการขอรับความเห็นชอบการจดทะเบียนรถยนต์ส่วนบุคคลตามข้อ ๘ประกอบกับความเห็นเบื้องต้นของเจ้าหน้าที่ตามข้อ ๑๓ แล้ว เห็นว่า(๑) กรณีไม่เป็นไปตามหลักเกณฑ์ตามข้อ ๙ให้แจ้งเจ้าของรถทราบเป็นหนังสือถึงเหตุแห่งการไม่เห็นชอบให้ทราบด้วย(๒) กรณีเป็นไปตามหลักเกณฑ์ตามข้อ ๙ให้เสนอความเห็นต่ออธิบดีหรือผู้ซึ่งอธิบดีมอบหมายเพื่อพิจารณาต่อไปข้อ ๑๕ เจ้าของรถที่ได้รับความเห็นชอบจะต้องนำรถ พร้อมหนังสือได้รับความเห็นชอบไปจดทะเบียนเป็นรถยนต์ส่วนบุคคลภายใน๙๐ วัน นับแต่วันที่ได้รับแจ้งเป็นหนังสือจากนายทะเบียนหากไม่นำรถไปจดทะเบียนภายในกำหนดเวลาดังกล่าว ให้ถือว่าการให้ความเห็นชอบการจดทะเบียนเป็นอันยกเลิกแต่ไม่ตัดสิทธิการยื่นขอรับความเห็นชอบใหม่ข้อ ๑๖ ให้นำความในข้อ๖ ข้อ ๘ ข้อ ๙ ข้อ ๑๐ ข้อ ๑๑ ข้อ ๑๒ ข้อ ๑๓ และ ข้อ ๑๔มาใช้บังคับกับผู้รับโอนรถยนต์ส่วนบุคคลโดยอนุโลมข้อ ๑๗ ให้นำความในข้อ๘ (๓) ข้อ ๙ (๓) และข้อ ๑๒ เกี่ยวกับการตรวจสอบสถานที่จอดรถมาใช้บังคับกับการย้ายรถยนต์ส่วนบุคคลโดยอนุโลมข้อ ๑๘ ในกรณีตรวจพบว่ามีการยื่นหลักฐานอันเป็นเท็จเป็นเหตุให้มีการรับจดทะเบียนรถยนต์ส่วนบุคคลหรือนำรถยนต์ส่วนบุคคลไปใช้ทำการขนส่งเพื่อการค้าหรือธุรกิจของตนเองหรือเพื่อสินจ้าง ให้นายทะเบียนพิจารณาเพิกถอนทะเบียนรถนั้นข้อ ๑๙ ให้รองอธิบดี(ฝ่ายปฏิบัติการ) กรมการขนส่งทางบก รักษาการตามระเบียบนี้ให้ไว้ณ วันที่ ๑๔ พฤษภาคม พ.ศ. ๒๕๕๘ธีระพงษ์รอดประเสริฐอธิบดีกรมการขนส่งทางบก[เอกสารแนบท้าย]๑. แบบขอรับความเห็นชอบจดทะเบียนรถยนต์ส่วนบุคคล ตามระเบียบกรมการขนส่งทางบกว่าด้วยการขอจดทะเบียนรถยนต์นั่งส่วนบุคคลที่มีที่นั่งเกิน๑๒ ที่นั่ง และรถยนต์บรรทุกส่วนบุคคลที่มีน้ำหนักรถเกิน ๒,๒๐๐ กิโลกรัม พ.ศ. ๒๕๕๘๒. หนังสือรับรองการใช้รถยนต์ส่วนบุคคล ตามระเบียบกรมการขนส่งทางบกว่าด้วยการขอจดทะเบียนรถยนต์นั่งส่วนบุคคลที่มีที่นั่งเกิน๑๒ ที่นั่ง และรถยนต์บรรทุกส่วนบุคคลที่มีน้ำหนักรถเกิน ๒,๒๐๐ กิโลกรัม พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๑๔ กรกฎาคม๒๕๕๘ปุณิกา/ผู้ตรวจ๒๑ กรกฎาคม๒๕๕๘[๑] ราชกิจจานุเบกษาเล่ม ๑๓๒/ตอนที่ ๖๖ ง/หน้า ๑/๙ กรกฎาคม ๒๕๕๘